*****

ΚΑΝΟΝΙΣΜΟΣ (ΕΟΚ) αριθ. 2976/86 ΤΗΣ ΕΠΙΤΡΟΠΗΣ

της 29ης Σεπτεμβρίου 1986

που θεσπίζει εξαιρετικά μέτρα στηρίξεως της αγοράς στον τομέα του χοιρείου κρέατος στην Ιταλία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1475/86 (2), και ιδίως το άρθρο 20,

Εκτιμώντας:

ότι, λόγω της εκδηλώσεως αφθώδους πυρετού σε ορισμένες περιοχές παραγωγής στην Ιταλία, απαγορεύθηκε προσωρινά η εισαγωγή ζωντανών χοίρων και ορισμένων νωπών χοιρείων προϊόντων από την Ιταλία στα άλλα κράτη μέλη κατ' εφαρμογή της απόφασης 86/448/ΕΟΚ της Επιτροπής της 4ης Σεπτεμβρίου 1986 σχετικά με ορισμένα μέτρα προστασίας κατά του αφθώδους πυρετού στην Ιταλία (3)·

ότι, για να ληφθούν υπόψη οι περιορισμοί αυτοί στην ελεύθερη διακίνηση των προϊόντων που προκύπτουν, πρέπει να ληφθούν εξαιρετικά μέτρα στηρίξεως της αγοράς·

ότι, για το σκοπό αυτό, πρέπει να καθορισθούν ενισχύσεις στην ιδιωτική αποθεματοποίηση όσον αφορά ορισμένα ευαίσθητα προϊόντα που προέρχονται από τη μολυσμένη περιοχή, σύμφωνα με τις λεπτομέρειες εφαρμογής της χορηγήσεως ενισχύσεων ιδιωτικής αποθεματοποίησης στον τομέα του χοιρείου κρέατος που έχουν θεσπιστεί από τον κανονισμό (ΕΟΚ) αριθ. 1092/80 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 201/85 (5)·

ότι, για να περιορισθούν οι κίνδυνοι μόλυνσης, πρέπει να δοθεί η άδεια στις ιταλικές αρχές να καθορίσουν τους τόπους αποθήκευσης·

ότι, λόγω αυτής της εξαιρετικής κατάστασης, πρέπει να συμπληρωθεί αυτό το κοινοτικό μέτρο παρέχοντας την άδεια στην Ιταλία να χορηγεί συμπληρωματική ενίσχυση που επιβαρύνει τον εθνικό προϋπολογισμό, της οποίας το ποσό καθορίζει αυτό το κράτος μέλος σε συμφωνία με την Επιτροπή·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,

Άρθρο 1

1. Από τις 29 Σεπτεμβρίου έως τις 31 Δεκεμβρίου 1986, μπορούν να υποβληθούν στον ιταλικό οργανισμό παρεμβάσεως αιτήσεις ενισχύσεως για ιδιωτική αποθεματοποίηση στον τομέα το χοιρείου κρέατος, σύμφωνα με τις διατάξεις του κανονισμού (ΕΟΚ) αριθ. 1092/80 και του παρόντος κανονισμού.

Αντικείμενο των ενισχύσεων μπορούν να αποτελέσουν μόνο τα προϊόντα που προέρχονται από χοίρους που έχουν εκτραφεί σε τοπικές υγειονομικές μονάδες στις οποίες διαπιστώθηκε ο αφθώδης πυρετός και οι οποίες δεν έχουν δηλωθεί απαλλαγμένες από την ασθένεια, καθώς και από τοπικές υγειονομικές μονάδες που είναι όμορες με τις εν λόγω τοπικές υγειονομικές μονάδες.

Δεν μπορούν να αποτελέσουν αντικείμενο αυτής της ενισχύσεως προϊόντα που προέρχονται από χοίρους που έχουν εκτραφεί σε τοπικές υγειονομικές μονάδες στις οποίες δεν έχουν διαπιστωθεί περιπτώσεις αφθώδους πυρετού για τρεις τουλάχιστον μήνες και από τοπικές υγειονομικές μονάδες οι οποίες είναι όμορες με τις εν λόγω τοπικές υγειονομικές μονάδες.

Οι τροποποιήσεις των ορίων της μολυσμένης περιοχής πρέπει να ανακοινώνονται αμέσως από τις ιταλικές αρχές στην Επιτροπή.

Ο κατάλογος των προϊόντων τα οποία δικαιούνται ενισχύσεως και τα σχετικά ποσά αναφέρονται στο παράρτημα.

2. Εάν η περίοδος αποθεματοποιήσεως παραταθεί ή μειωθεί, το ποσό των ενισχύσεων προσαρμόζεται ανάλογα. Τα ποσά των μηνιαίων συμπληρωμάτων ή των ημερησίων ελαττώσεων καθορίζονται στο παράρτημα, στήλες 7 και 8.

3. Σε περίπτωση χορήγησης κοινοτικής ενίσχυσης, η Ιταλία μπορεί να χορηγεί συμπληρωματική εθνική ενίσχυση, το ποσό της οποίας καθορίζεται από αυτό το κράτος μέλος σε συμφωνία με την Επιτροπή.

Άρθρο 2

Η ελάχιστη ποσότητα, ανά σύμβαση και ανά προϊόν, καθορίζεται σε 5 τόνους.

Οι ιταλικές αρχές μπορούν να καθορίζουν τους τόπους αποθήκευσης ανάλογα με τις κτηνιατρικές ανάγκες.

Άρθρο 3

Η εγγύηση ανέρχεται στο 20 % του ύψους του ποσού των ενισχύσεων που καθορίζονται στο παράρτημα.

Άρθρο 4

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 29 Σεπτεμβρίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Σεπτεμβρίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 282 της 1. 11. 1975, σ. 1.

(2) ΕΕ αριθ. L 133 της 21. 5. 1986, σ. 39.

(3) ΕΕ αριθ. L 259 της 11. 9. 1986, σ. 34.

(4) ΕΕ αριθ. L 114 της 3. 5. 1980, σ. 22.

(5) ΕΕ αριθ. L 23 της 26. 1. 1985, σ. 19.

ΠΑΡΑΡΤΗΜΑ

(σε ECU/τόνο)

1.2.3,6.7,8 // // // // // Κλάση του κοινού

δασμολογίου

// Προϊόντα στα οποία χορηγούνται ενισχύσεις

// Ύψος των ποσών της ενισχύσεως

για περίοδο αποθεματοποιήσεως

// Ύψος του ποσού

1.2.3.4.5.6.7.8 // // // 2 μήνες // 3 μήνες // 4 μήνες // 5 μήνες // Μηνιαίο

συμπλήρωμα // Ημερήσια

μείωση // // // // // // // // // 1

// 2

// 3 // 4 // 5 // 6 // 7 // 8 // // // // // // // // // ex 02.01 Α ΙΙΙ α) 1 // Ολόκληρα σφάγια ή ημιμόρια σφαγίου, άνευ της κεφαλής, του περινεφρικού λίπους, των νεφρών, των εμπροσθίων ποδών, της ουράς, του διαφράγματος και του νωτιαίου μυελού, νωπά ή διατετηρημένα δι' απλής ψύξεως (1) // 199 // 230 // 261 // 292 // 31 // 1,03 // ex 02.01 Α ΙΙΙ α) 2 // Χοιρομέρια νωπά ή διατετηρημένα με απλή ψύξη // 244 // 279 // 314 // 349 // 35 // 1,17 // ex 02.01 Α ΙΙΙ α) 3 // Εμπρόσθια μέρη ή ωμοπλάτες, νωπά ή διατετηρημένα με απλή ψύξη // 244 // 279 // 314 // 349 // 35 // 1,17 // ex 02.01 Α ΙΙΙ α) 4 // Θωρακοοσφυϊκή χώρα μετά ή άνευ τραχήλου, τράχηλος, νωπά ή διατετηρημένα δι' απλής ψύξεως (2) // 244 // 279 // 314 // 349 // 35 // 1,17 // ex 02.01 Α ΙΙΙ α) 5 // Κοιλιακή χώρα (πανσέτα) που παρουσιάζεται ολόκληρη ή κατά ορθογώνιο τομή, νωπή ή διατηρημένη με απλή ψύξη // 109 // 136 // 163 // 190 // 27 // 0,90 // ex 02.01 Α ΙΙΙ α) 6 αα) // Κοιλιακή χώρα (πανσέτα) που παρουσιάζεται ολόκληρη ή κατά ορθογώνιο τομή, αποδερματωμένη και χωρίς πλευρές, νωπή ή διατηρημένη με απλή ψύξη // 109 // 136 // 163 // 190 // 27 // 0,90 // ex 02.01 Α ΙΙΙ α) 6 // Τεμάχια αντιστοιχούντα εις τα «μεσαία» (middles), έστω και άνευ του δέρματος, του λίπους ή αποστεωμένα, νωπά ή διατετηρημένα με απλή ψύξη (3) // 182 // 211 // 240 // 269 // 29 // 0,97 // ex 02.01 Α ΙΙΙ α) 6 αα) // Χοιρομέρια, εμπρόσθια μέρη, ωμοπλάτες, θωρακοοσφυϊκή χώρα μετά ή άνευ τραχήλου, νωπά ή διατετηρημένα με απλή ψύξη (4) // 244 // 279 // 314 // 349 // 35 // 1,17 // // // // // // // //

(1) Δύναται επίσης να τύχουν της ενισχύσεως που προβλέπεται για τα προϊόντα της διακρίσεως ex 02.01 Α ΙΙΙ α) 1 τα νωπά ημιμόρια σφαγίου, που παρουσιάζονται σύμφωνα με τον τεμαχισμό Wiltshire, δηλαδή άνευ κεφαλής, των ποδών, της ουράς, του περινεφρικού λίπους, του φιλέτου, της ωμοπλάτης, του στέρνου, της σπονδυλικής στήλης, του ειλεακού οστέως και του διαφράγματος.

(2) Η θωρακοοσφυϊκή χώρα της διακρίσεως ex 02.01 Α ΙΙΙ α) 4 νοείται μετά ή άνευ δέρματος. Εν τούτοις, το πάχος του λαρδίου δεν δύναται να υπερβαίνει τα 25 χιλιοστόμετρα.

(3) Ομοία παρουσίαση με εκείνη των προϊόντων που αναφέρονται στη διάκριση 02.06 Β Ι α) 2.

(4) Οι θωρακοοσφυϊκές χώρες και οι τράχηλοι που αναφέρονται στη διάκριση ex 02.01 Α ΙΙΙ α) 6 αα) νοούνται μετά ή άνευ δέρματος· το πάχος του συμφυούς λαρδίου, εν τούτοις, δεν δύναται να υπερβαίνει τα 25 χιλιοστόμετρα. Η ελάχιστη ποσότητα των 15 τόνων αφορά το σύνολο των προϊόντων.